**8**

Na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_ sprejel naslednji

S K L E P

1.

Mestni svet Mestne občine Nova Gorica se je seznanil z delovanjem EZTS GO za leto 2023.

2.

Ta sklep velja takoj.

Številka: 900-12/2016

Nova Gorica, dne Samo Turel

 ŽUPAN

 Številka: 900-12/2016-122

Nova Gorica, dne 28. avgusta 2024

O B R A Z L O Ž I T E V

Mestna občina Nova Gorica je leta 2010 skupaj z Občino Šempeter - Vrtojba ter Občino Gorica ustanovila Evropsko združenje za teritorialno sodelovanje (v nadaljevanju: EZTS GO). Glavna naloga EZTS GO je spodbujanje in podpiranje teritorialnega sodelovanja na vseh področjih, ki so vezana na regionalni razvoj, na krepitev gospodarske ter socialne kohezije ter na strateško usklajevanje politik na območju treh občin ustanoviteljic. EZTS GO je ustanovljen po italijanskem pravu s sedežem v Republiki Italiji in ima pravno organizacijsko obliko neprofitnega združenja javnega prava.

EZTS GO je dne 23.08.2024 Mestni občini Nova Gorica posredoval naslednje dokumente:

* »Poročilo k bilanci stanja 2023«
* »Pojasnila k računovodskim izkazom na dan 31.12.2023« in
* »Sklep skupščine EZTS GO »ODOBRITEV RAČUNOVODSKIH IZKAZOV ZA LETO 2023«.

Statut Mestne občine Nova Gorica (Uradni list RS, št. 13/12, 18/17 in 18/19) v 23. alineji 19. člena določa, da mestni svet obravnava zaključne račune in poslovna poročila javnih podjetij in zavodov v večinski lasti občine. Kot že omenjeno ima EZTS GO pravno organizacijsko obliko neprofitnega združenja javnega prava, ki jo slovensko pravo sicer ne pozna. Glede na to, da je Mestna občina Nova Gorica njegova soustanoviteljica, predlagamo obravnavo predlaganega gradiva, na podlagi smiselne uporabe prej navedene 23. alineje 19. člena Statuta Mestne občine Nova Gorica.

**Mestnemu svetu Mestne občine Nova Gorica predlagamo, da obravnava predloženo gradivo in sprejme predlagani sklep.**

Samo Turel

Pripravila: ŽUPAN

Marko Mikulin

Vodja Razvojne pisarne

Mateja Zoratti

Koodinatorka v Razvojni pisarni

Priloga:

* »Pojasnila k računovodskih izkazom na dan 31. 12. 2023«
* »Poročilo k bilanci stanja 2023«
* Sklep skupščine EZTS GO »Odobritev računovodskih izkazov za leto 2023«